wickkiey/tamil-wikipedia-chunked huggingface dataset:
# பன்றி இறைச்சி

## பேக்கன் கொழுப்புச்சத்து

பேக்கனை வெப்பத்திற்கு ஆளாக்கும் பொழுது, அதிலுள்ள கொழுப்புச் சத்து உருகிவிடும் மற்றும் சொட்டும் பேக்கனாக மாறிவிடும். பதனிடாத பேக்கனில் இருந்து கிடைத்ததை குளிர வைத்தால், அதிலிருந்து பன்றி நெய் கிடைக்கும், பதனிட்ட பேக்கனில் இருந்து பேக்கன் கொழுப்பு (bacon fat) கிடைக்கப்பெறும். பேக்கன் கொழுப்பு ருசியானது மற்றும் பல தரப்பட்ட சமையலுக்கு பயன்படுகிறது. பாரம்பரிய முறைப்படி, பேக்கன் கொழுப்பினை ஆங்கிலேயர்கள் மற்றும் தென் அமெரிக்கர்கள் அவர்களது சமையல் பாணியின் படி சேமித்து வைக்கிறார்கள். சமையலுக்கும் மற்றும் அனைத்து பொதுவான பயன்பாட்டிற்கும் சுவையூட்டுவதற்காக அதை சேர்க்கிறார்கள், எ.கா. குழம்பிலிருந்து சோளத்தால் செய்த ரொட்டி வரை, மற்றும் பச்சைக்காய்கறிக்கலவையை அலங்கரிப்பது வரைக்கும் பயன்படுகிறது.  
பேக்கன், அல்லது பேக்கன் கொழுப்பு, அடிக்கடி வறுத்த வளர்ப்புப் பறவைகள் மற்றும் வேட்டையாடி சுட்ட பறவைகள், குறிப்பாக அவை குறைந்த கொழுப்புச்சத்துடன் காணப்பட்டால், பன்றி நெய் பாதுகாப்புக் கவசமாக அவற்றுள் செலுத்தப்படுகிறது. பார்டிங் என்பது பேக்கன் அல்லது இதர கொழுப்பு சத்துக்களை ஒரு வறுவலில் ஏற்றுவதாகும், பரம்பரையாக மாட்டிறைச்சியில் மாமிசத்தை புகுத்துவது போன்ற செயலாகும், அவற்றை பதனிடுவதற்கு முனனால் கீற்றுகளாக சுற்றிவைக்கவேண்டும். அதற்குப்பிறகு இந்த பேக்கனை களைந்து விடலாம் அல்லது படபடெனல் போன்ற உணவாக பயன்படுத்தலாம்.  
ஒரு தேக்கரண்டி பேக்கன் கொழுப்பில் அதிகமாக பேக்கன் உட்கொள்வதால் உடல் நலனுக்கு பாதிப்பு உள்ளபோதிலும், இந்த சமையல் பாணியானது அமெரிக்காவின் தென் மாநிலங்களில் இன்றும் பிரபலமாக தொடர்ந்துவருகிறது.
# பன்றி இறைச்சி

## ஊட்டச்சத்துக்கள்

நான்கு பேக்கன் துண்டுகள் சேர்ந்து அளவு கொழுப்புச்சத்து கொண்டது, அவற்றில் பாதி நிறைவுறா ஒற்றைக்கொழுப்பியம், ஒன்றில் மூன்று பாகம் நிறைசெறிவுக் கொழுப்பு மற்றும் ஒன்றில் ஆறு பாகம் நிறைவுறா பல்கொழுப்பியம் கொண்டதாகும் மற்றும் புரதம். நான்கு பேக்கன் துண்டுகளில் 800 மில்லிகிராம் வரை சோடியம் இருக்கலாம், அது சுமார் 1.92 கிராம் உப்பிற்கு சமமாகும். வெட்டின் அளவு மற்றும் பதனம் செய்யும் முறையைப்பொறுத்து கொழுப்புச்சத்து மற்றும் புரதச்சத்தின் அளவு வேறுபடும்.
# பன்றி இறைச்சி

## உடல்நலம் குறித்த கவலைகள்

2007 ஆம் ஆண்டில் கொலம்பியா பல்கலைக்கழகம் நடத்திய ஆராய்ச்சியின் படி, பதனம் செய்த பன்றி இறைச்சியை உட்கொள்வது மற்றும் நாள்பட்ட தடைசெய்யும் நுரையீரலைத் தாக்கும் நோய்களுக்கும் சம்பந்தம் இருப்பதாக தெரியவந்தது. பாதுகாப்புப் பொருளான சோடியநைத்திரைற்று அதற்கு காரணமாகும், மேலும் நைத்திரைற்று சேர்க்காத பேக்கன் பொருட்கள் தற்பொழுது கிடைக்கின்றன. அதிக அளவில் பேக்கன் போன்ற சிகப்பு மாமிசம் உண்பதால் பெருங்குடல் புற்றுநோய் வருவதற்கான சூழ் இடர் காணப்படுவதாக சொல்லப்படுகிறது. பேக்கன் பொதுவாக உப்பு மற்றும் தெவிட்டிய கொழுப்பு அதிக அளவில் கொண்டதாகும், இவற்றை அதிக அளவில் உட்கொள்வதால் பல தரப்பட்ட உடல் உபாதைகள் ஏற்படும் என்பது ஒரு வாதமாகும். அதிக விவரங்களுக்கு உப்பு மற்றும் தெவிட்டிய கொழுப்பு பற்றிய கருத்துப்படிவங்களைப் பார்க்கவும்.
# பன்றி இறைச்சி

## "பேக்கன் (பன்றி இறைச்சி)" தயாரிப்புகள்

அமெரிக்காவில் பேக்கன் தயாரிப்புகள் மிகவும் பிரபலமடைந்து விட்டதால் அதன் காரணமாக வணிக ரீதியில் பல தரப்பட்ட பன்றி இறைச்சியின் சுவை கொண்ட பொருட்களை அதற்கான வேலைகளை மிச்சப்படுத்தி சேர்க்கவும், மேலும் பேகனைப்பற்றிய மனதிற்கு ஒவ்வாத விஷயங்களை நினைக்காமலும் உணவில் சேர்த்துக்கொள்ள, தயாரிப்பாளர்கள் முன்வந்துள்ளனர். சமீபத்தில் காணப்பட்ட பற்றுதல் காரணமாக, சில புதிய தயாரிப்புகள் மக்களிடையே புழக்கத்தில் விடப்பட்டுள்ளன, அவற்றில் பேக்கன் வோட்கா, பேக்கன் பட்டாணி கலந்த நொறுக்குத்தீனி, மற்றும் பேக்கன் புதினாக்கீரை கொண்ட இனிப்பு போன்றவையாகும். உண்ணத்தகாத பல தயாரிப்புகளும் தற்பொழுது கிடைக்கின்றன, அவற்றில் பேக்கன் பான்ட் எயிடுகள் (bandaids), கழுத்துக்குட்டை, மற்றும் காற்று சுத்தப்படுத்திகள் போன்றவை அடங்கும். அவற்றில் மிக்கவாறும் உப்பு சேர்க்கப்படுகிறது.
# பன்றி இறைச்சி

## சமய நோக்கில் பன்றி இறைச்சி

யூத சமயம் மற்றும் இசுலாமிய சமயங்கள் பன்றி இறைச்சியை உண்பதை பாவச் செயல் என அவர்களின் வேத நூல்கள் கூறுகிறது.
# பன்றி இறைச்சி

## நாடுகள் வாரியாக பன்றி இறைச்சியின் பயன்பாடு

| 48,823 | 51,157 | 50,004 | 52,725 | 54,250 | 57,195 | 56,668 | 54,070 |  |
| --- | --- | --- | --- | --- | --- | --- | --- | --- |
| 20,691 | 20,952 | 20,821 | 20,375 | 20,268 | 20,390 | 20,913 | 20,062 |  |
| 9,013 | 8,654 | 8,340 | 8,441 | 8,616 | 8,545 | 9,341 | 9,452 |  |
| 2,719 | 2,835 | 2,971 | 3,145 | 3,090 | 3,024 | 3,016 | 3,160 |  |
| 2,423 | 2,577 | 2,644 | 2,670 | 2,771 | 2,845 | 2,893 | 2,811 |  |
| 2,467 | 2,488 | 2,522 | 2,557 | 2,553 | 2,543 | 2,568 | 2,590 |  |
| 2,071 | 2,072 | 2,113 | 2,160 | 2,205 | 2,408 | 2,456 | 2,506 |  |
| 1,770 | 1,784 | 1,710 | 1,850 | 1,945 | 1,991 | 2,176 | 2,270 |  |
| 1,480 | 1,539 | 1,487 | 1,546 | 1,598 | 1,660 | 1,813 | 1,868 |  |
| 1,356 | 1,418 | 1,432 | 1,446 | 1,533 | 1,551 | 1,544 | 1,659 |  |
| 713 | 776 | 806 | 953 | 1,006 |  |  |  |  |
| 925 | 901 | 919 | 906 | 892 | 875 | 930 | 897 |  |
| 853 | 802 | 785 | 834 | 837 |  |  |  |  |
| 486 | 467 | 558 | 547 | 537 |  |  |  |  |
| 464 | 482 | 482 | 511 | 528 |  |  |  |  |
| 369 | 385 | 408 | 430 | 430 |  |  |  |  |
| பிற நாடுகள் | 3,615 | 3,756 | 3,932 | 4,022 | 4,183 | 6,869 | 6,587 | 6,656 |
| **மொத்தம்** | 100,238 | 103,045 | 101,934 | 105,118 | 107,242 | 109,896 | 109,095 | 108,001 |
| மெட்ரிக் டன்கள் ('000s), Source: USDA reports, 2009–2013 figures, 2014–2016 figures | } |  |  |  |  |  |  |  |
# பன்றி இறைச்சி

## வெளிப்புபுற இணைப்புகள்

- ஆலையில் எப்படி பேக்கன் (பன்றி இறைச்சி) தயாரிக்கப் படுகிறது என்பது பற்றிய ஒரு வீடியோ படக்காட்சி
- குக்கிங் போர் என்ஜினீயர்ஸ் - குக்கிங் டெஸ்ட்ஸ்: பேக்கன் (பன்றி இறைச்சி) (பாகம் I) (பொறியாளர்களுக்கு சமையல் கலை- சமையல் தேர்வுகள்: பேக்கன் பாகம் I)
| (பாகம் II)
- About.com- பேக்கன் (பன்றி இறைச்சி) பற்றிய வரலாறு பாகம் III.
- பேக்கன் உப்பு வலைத்தளம் (பன்றி இறைச்சி உப்பு வலைத்தளம்)
- பேகன்னைஸ் வலைத்தளம்
- "மனித இனத்தை அழிக்கும் கருவியாக பேக்கன் (பன்றி இறைச்சி)" – *டேமொக்ராசி நௌ* என்ற அமைப்பினர் வெளியிட்ட வீடியோ காட்சி
!**
- பேக்கனை வைத்து செய்யக்கூடாத 13 பொருட்கள் – *தி ஹப்பிங்டன் போஸ்ட்* வழங்கிய வில்லைக்காட்சி  
da:Flæsk
tr:Pastırma
# இந்தியாவில் போக்குவரத்து

சுதந்திர இந்தியாவில் போக்குவரத்தானது தேசிய பொருளாதாரத்தில் முக்கியப் பங்கு வகிக்கிறது . 3,287,240 ச.கி.மீ. நிலப்பரப்பு கொண்ட இந்தியாவில் கணக்கிடப்பட்ட 1,028,737,436 மக்கள் வாழ்கின்றதினால் போக்குவரத்து தேவையானதாகவும் , வசதியானதாகவும் இருக்கிறது . 1990 களில் இந்தியாவில் நிதி நெருக்கடி ஏற்பட்டதினால் அடிப்படி வசதிகளின் முன்னேற்றம் நாடெங்கும் வேகமாக வளர்ந்து . இன்று நிலம் , நீர் , ஆகாயம் என்று எல்லா வழியிலும் போக்குவரத்து நன்கு செயல் படுகிறது . ஆனால் மொத்த உள்நாட்டு உற்பத்தி குறைவாக உள்ளது இந்தியாவில் போக்குவரத்தை அடைவது அனைத்து இடங்களிலும் சரிசமமாக இல்லை என்பதை உணர்த்தியது . இரு சக்கர வாகனமானது வெறும் பத்து விழுக்காடு ( அதாவது 102,873,744 மக்கள் ) குடும்பத்தினர்களே சொந்தமாக கொண்டிருந்தது . சீருந்துகள் கொண்டவர்கள் பணம்படைத்தவர்களான 0.7 விழுக்காடு (அதாவது 7,201,163 மக்கள் ) குடும்பத்தினர்களே வைத்திருந்தனர் . பொது போக்குவரத்து இந்தியாவில் முன்னனி போக்குவரத்து நிறுவனமாக இருக்கிறது .மேலும் இதுவே அதிகம் பயன்படுத்தப் படுவதாக உள்ளது . ஒரு வருடத்தின் சராசரி உலக போக்குவரத்தான 6 பில்லியன் பயணிகள் மற்றும் 350 மில்லியன் டன் சரக்குகளில் இந்தியாவின் தொடர்வண்டி போக்குவரத்து மிக நீளமானதாகவும் , நான்காவது அதிபயன்பாட்டு தளமாகவும் இருக்கிறது .  
இந்தியாவின் போக்குவரத்தில் முன்னேற்றங்கள் பலவாக இருந்தாலும் கூட காலங்கடந்த அடிப்படை வசதிகளினால் இன்னும் பல்வேறு இடையூறுகளை சந்தித்து வருகிறது . இதனால் வருடம் தோறும எப்படியாவது பத்து விழுக்காடுகள் போக்குவரத்து பற்றாக்குறை ஏற்படுகிறது . கோல்ட்மன் சாச்ஸ் இன் கணக்குப்படி , பதினொன்றாம் ஐந்து வருட திட்டத்திற்கு இந்தியா 500 பில்லியன் டாலர்கள் பொருளாதார வளர்ச்சிகளுக்காகவும் அடுத்த கட்டமாக அடிப்படை வசதிகளை உருவாக்கும் செயற்றிட்டத்திற்காக 1.7 ட்ரில்லியன் டாலர்களையும் செலவிடவேண்டும் என்று குறிப்பிடப்பட்டுள்ளது .
# இந்தியாவில் போக்குவரத்து

## வெகு தூர போக்குவரத்துகள்

### இரயில்வே

தொடர்வண்டியானது இந்தியாவில் முதலில் 1853-இல் அறிமுகப்படுத்தப்பட்டது. இந்தியாவில் நெடுந்தொலைவுப் பயணங்களுக்கு இரயில் போக்குவரத்தே முதன்மையாகப் பயன்படுத்தப் படுகிறது. இரயில் போக்குவரத்தானது இந்திய இரயில்வே என்ற அரசு நிறுவனத்தினால் ஆளப்படுகிறது. இரயில் பாதைகள் நாடு முழுதும் பரவியுள்ளது. இதன் மொத்த நீளம் 63,140 கிலோமீட்டர்கள் ஆகும்.இது உலகின் மிகப் பெரிய இரயில் வலையமைப்புகளில் ஒன்று ஆகும்.  
இது ஆண்டொன்றுக்கு 500 கோடிக்கும் அதிகமான மக்களையும் 350 மில்லியன் டன்களுக்கு அதிகமான சரக்கையும் இடம்பெயர்க்கிறது. இது 28 மாநிலங்களிலும் மூன்று யூனியன் பிரதேசங்களிலும் செயல்படுகிறது. மேலும் இது அண்டை நாடுகளான நேபாளம், பங்களாதேஷ், பாகிஸ்தான் போன்றவற்றையும் இணைக்கிறது.
# படிமம்:Competition poster.jpg

## Fair Use Rationale

- 2010 செம்மொழி மாநாட்டு கட்டுரைப்போட்டிக்காக தமிழ் விக்கிப்பீடியாவும், தமிழ்நாடு அரசும் இணைந்து தயாரித்த சுவரொட்டி. கட்டுரைப்போட்டி தொடர்பான கட்டுரைகளிலும், போட்டியில் வென்ற கட்டுரைகளிலும் இப்போட்டி தொடர்பானது என்று அடையாளபடுத்துவதற்காக சின்னமாக பயன்படுத்தப்படுகிறது.
- மேலும் இதன் பதிப்புரிமை யாரிடம் உள்ளது என்பதும் தெளிவாக இல்லை. கூட்டுமுயற்சியால் உருவான இச்சுவரொட்டியில் தமிழ்நாடு அரசு அலுவலர்கள், விக்கிப்பீடியா தன்னார்வலர்கள் என பலரது பங்கும் உள்ளது.
# அவிட்டத்தூர்

**அவிட்டத்தூர்** (*Avittathur*) என்பது இந்தியாவில் கேரள மாநிலத்திலுள்ள திருச்சூர் மாவட்டத்தில் உள்ள ஒரு சிறு கிராமம் ஆகும். பண்டைய கேரளத்தில் உள்ள 64 அசல் பிராமணக் குடியேற்றங்களில் இந்தக் கிராமமும் ஒன்றாகும். இந்த இடம் பழங்காலத்து சிவன் கோவிலான மகாதேவர் கோயிலுக்கு, மிகவும் புகழ் பெற்றதாகும், இந்த மிகவும் பழமையான கோவிலில் நான்கு பழமையான கல்வெட்டுகள் கிடைக்கப் பெற்றுள்ளன. தொன்மக் கதைகளின் படி, இந்தக் கோவிலை அகத்திய முனிவர் தாபித்ததாகவும் மேலும் அக்காலத்தில் இந்த கிராமத்தின் பெயரானது அகஸ்தியப்புத்தூர் என்ற பெயரில் இருந்ததாகவும், மேலும் இது சமசுகிருத மொழியை சார்ந்த திரியலாகும். பழம் பெருமைவாய்ந்த சாக்யார் கூத்து மற்றும் கூடியாட்டத்தின் விற்பன்னர் நாட்டியாச்சாரியார் விதூசகரத்தினம் பத்ம ஸ்ரீ மணி மாதவ சாக்கியார் இந்தக் கோவிலில் பல ஆண்டுகளாக நிகழ்ச்சியில் மிகவும் ஆர்வத்துடன் கலந்து கொள்கிறார்.
# வலைவாசல்:கட்டுரைப்போட்டி/ஒருங்கிணைப்புக் குழுக்கள்

இப்போட்டியை நடத்துவதற்காக தமிழ்நாடு அரசு சார்பில் ஓர் ஒருங்கிணைப்புக் குழு நியமிக்கப்பட்டுள்ளது. இக் குழுவில், தமிழ்நாடு அரசு தகவல் தொழில்நுட்பத்துறைச் செயலர் திரு. ப. வி. ச. டேவிதார், திரு. சந்தோஷ் பாபு, முனைவர். ந. அருள், முனைவர் ப. அர. நக்கீரன் ஆகியோர் உள்ளனர். போட்டிக்கான இணையத்தள அமைப்பு மற்றும் பராமரிப்பு வேலைகளில் திருச்சி அண்ணா பல்கலைக்கழகத்தைச் சேர்ந்த குழுவினர் ஈடுபட்டுள்ளனர்.  
<div>
***மேலும் அறிக***</div>
# பெரியகாட்டுபாளையம்

**பெரியகாட்டுபாளையம்** கடலூர் மாவட்டம், பண்ருட்டியில் இருந்து 12 கி.மீ.தொலைவில் உள்ள ஒரு கிராமம். ஊரின் நடுவே ஒரு அம்மன் கோவில் உள்ளது. ஊரின் மேற்கே அய்யனார் கோவிலும், கிழக்கே தவசுமூனிஸ்வர் கோவிலும் உள்ளது. 40 ஆண்டுகளுக்கு முன் பெரிய கிராமமாக திகழ்ந்த இக்கிராமம் ஒரு பெரிய மழை வெள்ளத்தால் பிரிந்து இன்று மூன்று கிராமமாக உள்ளது. பெரியகாட்டுபாளையம், நடுகாட்டுபாளையம், மேல்காட்டுபாளையம் ஆகியவையே இம்மூன்று கிராமங்கள் ஆகும். பெரியகாட்டுபாளையம் கிராம பஞ்சாயத்தில் ஒரு அரசு உயர்நிலைபள்ளியும்,ஒரு தனியார் பள்ளியும் உள்ளது. இந்த ஊரின் தொழில் விவசாயம் மற்றும் முந்திரி பயிரிடுதல் ஆகும். மேலும் 95 சதவிகித மக்கள் விவசாயத் தொழிலிலேயே ஈடுபட்டு வருகின்றனர். இவ்வூரில் உள்ள அம்மனுக்கு ஒவ்வொரு ஆண்டும் ஆடி மாதம் முதல் வெள்ளி கிழமைகள் திருவிழா நடத்தப்படுகிறது. சுற்றுவட்டார மக்கள் ஆயிரக்கணக்கில் இத்திருவிழாவில் கலந்துகொள்வர்.
# கோணாசல புராணம்

**கோணாசல புராணம்** இலங்கையின் திருகோணமலை நகரில் வாழ்ந்த பண்டித ராசர் என்பவரால் இயற்றப்பட்ட ஒரு தமிழ் நூல். இது தக்கின கைலாச புராணம் (தட்சிண கைலாச புராணம்) என்றும் வழங்கப்படுகிறது. பண்டித ராசர் இந்நூலை சிங்கைச் செகராசசேகர மன்னனின் (1318-1414) வேண்டுகோளுக்கிணங்கி பாடினார். இது திருகோணமலை கோவிலின் தலபுராணத்தைச் சொல்கிறது. திருகோணமலை கோவிலின் கடவுளாகிய கோணேசரைப் பற்றிய நூலாகின் இப்பெயர் ஏற்பட்டது. இப்புராணம் 1887ம் ஆண்டு முதன் முதலில் அச்சில் வெளியானது (கா. சிவசிதம்பர ஐயர் பதிப்பு , சென்னை). பின்னர் 1916 ம் ஆண்டு பு. பொ. வைத்தியலிங்க தேசிகர் பருத்தித்துறையில் இரண்டாம் பதிப்பை வெளியிட்டார். இரு பதிப்புகளுக்கும் சில வேறுபாடுகள் உள்ளன. முன்னது இதனைச் செகராசசேகரனே பாடியதாகக் கூறுகிறது. கோணாசல புராணத்தைப்பற்றி சில சிறப்பு பாயிரங்கள் கிடைத்துள்ளன. கவிவீரராகவர் என்பார் பாடிய பாயிரம்:  
<blockquote>மணிநிறக் கண்டன் வடபெருங் கயிலையின்  
அணிநிறக் கொடுமுடி யாயிரத் தொருமுடி  
படவரா வொதுக்கப் பறித்தினி திலங்கை  
வடகட னடுவண் மாருதம் பதிப்ப  
வருமுக் கோண மலைதென் கயிலைப்  
பரமர்க் குருத்திரர் பதினொரு பேரும்  
ஓருபது முகுந்தரு மொன்பது விரிஞ்சரும்  
வருடற் கமடம் வழங்கிய மீனமும்  
திருமலை தழுவிய தெசமுக நிருதனும்  
பொருமலை மதரிப் புரவலர் பலரும்  
பூசையொ டிறைஞ்சிய புராணநூற் கதையைத்  
தேசிகன் சொற்படி தென்கலைப் படுத்தி  
யந்தா தித்தொடை யடைவொடு தொடுத்து  
நந்தா விருத்த நவையறக் கூறினன்  
பொன்னாட் டைந்தரு பொருவரு கரதலன்  
மறுநில நிருபரை வானிலத் திருத்தி  
யுறுநில முழுவது மொருதனி புரப்போன்  
தென்னிலங் காபுரித் திசைதொறு மருவும்  
மின்னிலங் கியவேல் மேவலர் புயத்துப்  
படவரா முடித்தலைப் பார்முழு தாண்ட  
இடப வான்கொடி யெழுதிய பெருமான்  
சிங்கை யாதிபன் சேது காவலன்  
கங்கை நாயகன் கருங்கடற் சேர்ப்பன்  
பௌவ மேற்றுயில் பராபரன் சூட்டிய  
தெய்வ மாமுடிச் செகராச சேகரன்  
அவனது காலத் தத்திரி கோணைச்  
சிவனது கோயிற் சிவமறை முதலோன்  
அருமறை யுபநிட மாகமஞ் சோதிடம்  
விரிதமிழ் வரையற விளங்கிய குரவோன்  
சேயினுந் திறலான் றயாநிதி யனையான்  
முப்புரி நூற்பயன் முளரியந் தாமன்  
செப்பரும் பண்டித ராசசி காமணி  
என்னு நாமத் தெங்குரு பெருமான்  
மன்னுநாற் கவியும் வல்லநா வலனே </blockquote>  
என்று இந்த நூலைப் பாராட்டுகிறது. .
# பரமேக்காவு பகவதி கோவில்

**பரமேக்காவு பகவதி கோவில்** கேரளாவில் காணப்படும் இறைவியான பகவதியை வழிபடும் இந்துக்களின் மிகப்பெரிய கோவில்களில் ஒன்றாகும். பரமேக்காவு பகவதி கோவில் தென் இந்தியாவில் கேரளத்திலுள்ள த்ரிசூர் என்ற இடத்தில் அமையப்பெற்றதாகும், மற்றும் அக்கோவில் ஆயிரம் ஆண்டுகளுக்கு மேல் பழமை வாய்ந்ததாகக் கருதப்படுகிறது.  
திருவம்பாடி ஸ்ரீ கிருஷ்ணர் கோவில் என்பது த்ரிசூர் பூரம் என்றறியப்படும் கேரள மாநிலத்து மிகப்பெரிய உற்சவங்களில் பங்கேற்கும் இரு எதிர்மறை குழுக்களில் ஒன்றாகும்.
# சாரதா மடம்

**சாரதா மடம்** என்பது ஸ்ரீ நாராயணகுரு அவர்களால் கேரளத்தில் உள்ள சிவகிரி (கேரளா) எனும் இடத்தில் சரஸ்வதியின் கோவிலை நிர்மாணித்த இடமாகும். இது வற்கலை என்ற ஒரு ஊரின் அருகில் உள்ளது. சுபதினமான ஏப்ரல் 1912 அன்று, பௌர்ணமி கூடிவந்த நாளன்று, குருதேவர் அவர்கள் இந்தக் கோவிலில் அன்னை சரஸ்வதியின் சிலையை சாரதா மடத்தில் பிரதிஷ்டை செய்தார். சாரதா பிரதிஷ்டைக் குழுவின் தலைவராக டாக்டர் பால்பு அவர்கள் தலைமை தாங்கினார். மஹாகவி குமாரன் ஆசான் அதன் செயலாளராக இருந்தார்.
# சாரதா மடம்

## குறிப்புதவிகள்

- sivagiri.org
# காதல் சுகமானது

***காதல் சுகமானது*** (*Kadhal Sugamanathu*) 2002 இல் வெளியான ஒரு தமிழ்த் திரைப்படமாகும். பாலசேகரனின் கதை, திரைக்கதை, வசனம், இயக்கத்தில் வெளிவந்த இத்திரைப்படத்தில் தருண், சினேகா மற்றும் பலர் நடித்திருந்தனர். லவ் டுடே, பூமகள் ஊர்வலம், அற்புதம் போன்ற படங்களின் இசையமைப்பாளர் சிவா இப்படத்தின் பாடல்களுக்கு இசையமைத்தார்.
# காதல் சுகமானது

## பாடல்கள்

இத்திரைப்படத்திற்கு சிவ சங்கர் இசையமைத்திருந்தார். பாடல் வரிகளை விவேகா எழுதியிருந்தார்.
# திருப்பறை சிவன் கோவில்

**திருப்பறை சிவன் கோவில்** என்பது இந்தியாவில் கேரளாவில் உள்ள பத்தனம்திட்ட மாவட்டத்தில் வல்லிக்கோடு என அறியப்படும் சிறிய குக்கிராமத்தில் அமைந்திருக்கும் மிகவும் பிரபலமான பரமசிவனை வழிபடும் கோவிலாகும். இந்தக்கோவில் அச்சன்கோவில் நதிக்கரையில் அமையப் பெற்றதாகும். இந்தக் கோவிலின் கர்ப்பக்கிரகம் கோவில் அமைந்திருக்கும் குன்றின் உச்சியில் திறந்த வெளியுடன் மேற்கூரை இல்லாமல் வானத்தை நோக்கி இருப்பதாகக் காணப்படுகிறது. இந்த வகையில் இந்தக் கோவிலின் அமைப்பு இதர கோவில்களுடன் பார்க்கும் பொழுது, வேறுபட்டுக் காணப்படுகிறது.
# கென்றி டேவிட் தூரோ

**கென்றி டேவிட் தூரோ** (*Henry David Thoreau*; ஹென்றி டாவிட் தூரோ, சூலை 12, 1817 - மே 6, 1862) ஒரு அமெரிக்க எழுத்தாளர், விமர்சகர், கவிஞர், மெய்யியலாளர், இயற்கை ஆர்வலர், ஆழ்நிலைவாதி. இவர் அமெரிக்காவின் மாசாசுட்சு பகுதியில் உள்ள வால்டன் குளத்தருகே இரண்டாண்டுகள் தங்கியிருந்து தான் வாழ்ந்த எளிய வாழ்க்கை முறையைப் பற்றி எழுதிய வால்டன் என்ற நூல் சிறப்பாக அறியப்பட்டது. இவர் குடிசார் சட்டமறுப்பு (Civil Disobedience) வழிமுறைகளையும் ஆய்ந்து பயன்படுத்தினார்.
# இன்பவியல்

**இன்பவியல்** என்பது இன்பமே மதிப்புப்பெற்ற ஒரே இலக்கு என்ற மெய்யியல் கோட்பாடு ஆகும். இன்பமும் துன்பமும் மனிதரை உந்தும் ஒரே காரணிகளாக Motivational hedonism கூறிகிறது. மேற்குலக மெய்யியலில் இக் கோட்பாடு முக்கியமானது. தமிழர் மெய்யியலில் அன்பு, அறம், பொருள், இன்பம், வீடு ஆகிய அடிப்படை நோக்களில் ஒன்றாக இனபம் நோக்கப்படுகிறது.
# காதலித்துப்பார்

**காதலித்துப்பார்** (*Kadhalithuppar*) 1982 ஆம் ஆண்டு வெளிவந்த தமிழ்த் திரைப்படமாகும். இதயக்கனி புகழ் ஏ. ஜகந்நாதனின் இயக்கத்தில் வெளிவந்த இத்திரைப்படத்தில் சுருளிராஜன், சத்யராஜ், வி. கே. ராமசாமி மற்றும் பலர் நடித்திருந்தனர்.  
சங்கர் கணேஷ் இரட்டையர்களின் இசையமைப்பில் உருவான பாடல்களை புலவர் புலமைப்பித்தன், ஆற்றலரசு , நெல்லை கிருஷ்ணன் ஆகியோர் இயற்றியிருந்தனர்.
# காதலித்துப்பார்

## நடிகர்கள்

- சுருளிராஜன்
- சத்யராஜ்
- லட்சுமிஸ்ரீ
- எஸ். ஏ. அசோகன்
- கே. ஏ. தங்கவேலு
- ஒய். ஜி. மகேந்திரன்
- ஐசரி வேலன்
- விஜயகீதா
- ரஜினி
- வி. கே. ராமசாமி
- ஏ. கருணாநிதி
- ஒய். விஜயா
- அபர்ணா, ரமணி
- பாக்யலட்சுமி
- சந்திரா
- ராமாராவ்
- நீலு
- டைப்பிஸ்ட் கோபு
- உசிலைமணி
- சந்திரன்பாபு
- வைரம் கிருஷ்ணமூர்த்தி
- ரி. கே. எஸ். நடராஜன்
- குள்ளமணி
# வைக்கம் சிவன் கோவில்

**வைக்கம் சிவன் கோவில்** (Vaikom Temple) என்பது இந்தியாவில் கேரளத்திலுள்ள கோட்டயம் மாவட்டத்தில் வைக்கம் ஊரில் அமைந்துள்ள கோயில் மூலவர் வைக்கத்தப்பன் என்று அழைக்கப்படுகிறார். இவர் வியாக்ரபுரிசுவரர் என்கிற மற்றொரு பெயரிலும் அழைக்கப்படுவதுண்டு. இந்தக் கோயில் கோட்டயத்தில் இருந்து 40 கி.மீ. தொலைவில் உள்ளது.
# வைக்கம் சிவன் கோவில்

## தல வரலாறு

ஸ்ரீ பரசுராமர் தமது யோக சக்தியால் ஆகாய வழியாக வடதிசை நோக்கிப் பயணம் செய்து கொண்டிருந்த போது கருடன் கத்தியது. அவரது வலது தோள்பட்டை சிலிர்த்தது. அந்த நல்ல சகுனத்தின் அடையாளமாக அவர் கீழே பார்த்தார். நாவல் பழ நிறமுள்ள ஒரு சிவலிங்கம் நீரில் பாதியளவு மூழ்கியிருப்பது தெரிந்தது. அக்கணமே, அவ்விடத்தில் இறங்கி, அங்கிருந்த சிவலிங்கத்தை எடுத்துக் கட்டித்தழுவி, பீடம் ஒன்றை அமைத்து, அதில் சாஸ்திர முறைப்படி பிரதிஷ்டை செய்து, பூஜைகள் செய்தார். இந்த விபரம் வைக்கம் தலபுராணத்திற்கு அடிப்படையான பார்க்கவ புராணத்தில் தெரிவிக்கப்பட்டுள்ளது.
# வைக்கம் சிவன் கோவில்

## வியாக்ரபுரிசுவரர்

சிவபெருமான், பக்தனான கரன் எனும் அசுரனிடம் தனது அம்சமான மூன்று சிவலிங்கங்களைக் கொடுத்து விட்டார். அவனுடன் ஸ்ரீ வியாக்ரபாத முனிவரையும் அனுப்பி வைத்தார். அவரும் கரனுக்குத் தெரியாமல் அவனைப் பின் தொடர்ந்தார். மூன்று சிவலிங்கங்களையும் எடுத்துக் கொண்டு புறப்பட்ட கரன், களைப்பின் மிகுதியால் ஓரிடத்தில் சற்று ஒய்வு பெறுவதற்காக தன் வலக்கையில் வைத்திருந்த சிவலிங்கத்தைக் கிழே வைத்தான். சிவலிங்கத்தை மீண்டும் எடுக்க முயன்ற போது அது முடியாமல் போனது. அதை எடுக்க முயன்று தோல்வியடைந்த கரன், திரும்பிப் பார்த்த போது வியாக்ரபாரத முனிவர் நின்று கொண்டிருந்தார். உடனே அவன் அவரிடம் சிவலிங்கத்தைப் பூசை செய்து வரும்படி வேண்டிக் கொண்டான். அதை ஏற்ற வியாக்ரபாதரும் அங்கேயே தங்கி விட்டார். எனவே வைக்கத்திற்கு வியாக்ரபாத புரம், வியாக்ரபுரி என்ற பெயரும் ஏற்பட்டது. ஸ்ரீ வியாக்ரபாதர் பூசை செய்த வைக்கத்தப்பனுக்கு வியாக்ரபுரீசுவரர் என்ற பெயரும் உண்டாயிற்று.
# வைக்கம் சிவன் கோவில்

## வியாக்ரபாதர் மேடை

இக்கோயிலில் வெளிப்பிரகாரத்தின் தென்கிழக்கு மூலையில், ஒரு சமயம் மகாதேவர் ஸ்ரீ வியாக்ரபாதருக்குத் தரிசனம் தந்தாராம். தற்போது அங்கு ஆலமரத்தோடு கூடிய ஒரு மேடையிருக்கிறது. அம்மேடையை "வியாக்ரபாதர் மேடை" என்று அழைக்கிறார்கள்.
# விக்கிப்பீடியா:முதற்பக்கக் கட்டுரைகள்/மார்ச் 29, 2010

இயேசு கிறித்துவின் வாழ்க்கை, போதனை, சாவு ஆகியவற்றை எடுத்துரைக்கின்ற நற்செய்தி நூல்கள் அவர் தம் இறப்பிற்குப் பிறகு மீண்டும் உடலோடு உயிர்பெற்று எழுந்தார் என்றும் பதிவு செய்துள்ளன. இதுவே **இயேசுவின் உயிர்த்தெழுதல்** என அழைக்கப்படுகிறது. இயேசு உயிர்பெற்றெழுந்த நிகழ்ச்சி அவர் விண்ணேற்றமடைந்த நிகழ்ச்சியிலிருந்து வேறுபடுத்திக் காட்டப்படுகிறது. இயேசு கிறித்து சாவின் மீது வெற்றிகொண்டு, உயிர்பெற்றெழுந்தது உண்மையாகவே நடந்த வரலாற்று நிகழ்ச்சி என கிறித்தவர்களின் நம்புகின்றனர். இயேசு இறந்து கல்லறையில் அடக்கப்பட்ட மூன்றாம் நாள் விடியற்காலையில் பெண்கள் சிலர் அவருடைய உடலில் பூசுவதற்கென நறுமணப் பொருட்களைக் கொண்டுசென்ற போது கல்லறையை மூடியிருந்த கல் புரட்டப்பட்டு, கல்லறை வெறுமையாய் இருக்கக் கண்டார்கள் (மத்தேயு 28:1-7; மாற்கு 16:1-8; லூக்கா 24:1-12; யோவான் 20:1-12). சாவின்மீது வெற்றிகொண்டு உயிர்பெற்றெழுந்த இயேசு நாற்பது நாள்கள் தம் சீடருக்குத் தோன்றினார்; அதைத் தொடர்ந்து விண்ணேகினார். இதுவே "இயேசுவின் விண்ணேற்றம்" என அழைக்கப்படுகிறது. இந்நிகழ்ச்சிகளைக் கிறித்தவர்கள் உயிர்த்தெழுதல் பெருவிழா, விண்ணேற்றப் பெருவிழா என்னும் திருநாட்களாக ஆண்டுதோறும் கொண்டாடுகிறார்கள்.  
---  
**செம்மொழி** (*Classical language*) என்பது ஒரு மொழியின் இலக்கியப்பழமை அடிப்படையிலும் பிற பண்புத்தகுதிகளின் அடிப்படையிலும் செய்யப்படும் வகைப்பாடு ஆகும். செம்மொழியாக ஒரு மொழியைத்தெரிவு செய்ய அதன் இலக்கியப் படைப்புகள் வளம் மிகுந்ததாகவும் பழமையானதாகவும், அதன் தோன்றல் ஏனைய மொழிகளில் சாராதிருத்தலும் வேண்டும். உலகில் எத்தனையோ மொழிகள் பேசப்பட்டு வருகின்றன. இவற்றில் மிகப் பழமையானதாகவும், இலக்கியத்தில் சிறந்து விளங்குவதாகவும் உள்ள சில மொழிகளை செம்மொழிகள் என்று அடையாளப்படுத்துகின்றனர். ஒரு மொழியின் சிறப்பிற்கும், செம்மொழிக்கும் முதல் அடையாளமாகத் திகழ்வது அம்மொழியின் பழமை வாய்ந்த **இலக்கியங்கள்** தான். ஒரு மொழியின் பழமைக்கு இலக்கியம் சான்றாக இருந்தது என்பதுடன் அந்த மொழி சார்ந்த பகுதிகளில் உருவாக்கப்பட்ட **கலைப் படைப்புகள்** (கட்டிடக் கலை , சிற்பக் கலை போன்றவை) அந்த மொழியின் பழமையை உணர்த்தும் அடுத்த சான்றுகளாக இருக்க வேண்டும்.
# ஜம்மு கோட்டம்

**ஜம்மு கோட்டம்** (*Jammu*, (டோக்ரி: जम्मू, உருது: جموں) இந்தியாவின் வடபகுதியில் இருக்கும் மாநிலமாகிய ஜம்மு மற்றும் காஷ்மீரின் மூன்று ஆட்சிப்பிரிவுகளில் ஒன்றாகும். இந்த ஜம்மு நகரை ஜம்மு மாநகராட்சி அமைப்பு நிருவாகம் செய்கிறது.
ஜம்முவின் மிகப்பெரிய நகரமான ஜம்மு நகரம் ஜம்மு மற்றும் காஷ்மீரின் குளிர்காலத் தலைநகரமாகும். இங்கு வைஷ்ணவ தேவி ஆலயம் உள்ளது. ஜம்முவில் பெரும்பாலானோர் அதாவது ஏறத்தாழ 2.7 மில்லியன் மக்கள் இந்து மதத்தைப் பின்பற்றுகின்றனர். ஏனைய இஸ்லாம் மற்றும் சீக்கிய மதத்தைச் சார்ந்தவர்களும் இப்பகுதியின் பரம்பரைப் பண்பாட்டைப் பின்பற்றுவோராக உள்ளனர்.
# ஜம்மு கோட்டம்

## புவியியல்

ஜம்முவின் எல்லைகளாக வடக்கில் காஷ்மீர், கிழக்கில் லடாக், தெற்கில் இமாசலப் பிரதேசம் மற்றும் பஞ்சாப் உள்ளன. மேற்கு பகுதியில் இருக்கும் கட்டுப்பாட்டு கோடு ஜம்முவை பாகிஸ்தான்-காஷ்மீரிலிருந்து (ஆசாத் காஷ்மீர்) பிரிக்கிறது. ஜம்முவின் பெரும்பகுதி வடக்கில் காஷ்மீர் பள்ளத்தாக்கு மற்றும் தெற்கில் டாமன் கோ சமவெளிகளுக்கும் நடுவே உள்ள சிவாலிக்க மலைத்தொடர்களில் இருக்கிறது. மேலும், இந்த பகுதியில் உள்ள பிர் பாஞ்சல் மலைத்தொடர்கள், திரிகூட குன்றுகள், இந்த மலைகளுக்கு கீழ் வரும் தாவி நதிப்படுகை ஜம்முவின் சிறப்பு அமைப்புகளாக உள்ளன. காஷ்மீர் பள்ளத்தாக்குகளிலிருந்து ஜம்முவை பிர் பாஞ்சல் மலைத்தொடர்கள் பிரிக்கின்றன.
ஜம்முவில் எட்டு புவியியல் உட்பகுதிகள் உள்ளன: ரவி-தாவி சமவெளிகள், சிவாலிக், பிர் பாஞ்சால் பகுதி, செனாப் பள்ளத்தாக்கு, பாதர்வா பள்ளத்தாக்கு, கன்டோ பள்ளத்தாக்கு, பாதர் பள்ளத்தாக்கு, வார்வான்-மார்வா பள்ளத்தாக்கு.  
ஜம்முவில் இருக்கும் மக்கள் 'டோக்ரா'க்கள் எனப்படுகின்றனர். அவர்கள் டோக்ரி மொழியைப் பேசுகின்றனர்.
# ஜம்மு கோட்டம்

## ஜம்முவின் வரலாறு

ஜம்மு காஷ்மீர் இராச்சியத்தின் "ஜம்மு மாகாணம்", காஷ்மீர் பள்ளத்தாக்கின் தெற்கு மற்றும் தென்மேற்குப் பகுதியிலுள்ள மலைப்பகுதிகளைக் கொண்டதாகும். முகலாயப் பேரரசு வீழ்ச்சியடைந்தபோது]] முகலாய ஆட்சியின் கீழிருந்த 22 மலை மாநிலங்களைக் கொண்டு இப்பகுதி உருவானது. இம்மாநிலங்கள் "துகர் குழு" என அழைக்கப்பட்டது (*Dugar* "துகர்" என்பது பழங்காலச் சொல்லான "துகாரா" மற்றும் தற்கால "டோக்ரா" என்ற இரண்டுக்குமான நடுக்கால வழக்குச் சொல்லாகும். துகாரா நாட்டுடன் அடையாளங்காணப்படும் துகாரா குழுவில், ஜம்மு மாநிலம் மிகவும் முக்கியமானதாகக் கருதப்படுகிறது.  
11 ஆம் நூற்றாண்டின் சம்பா சமஸ்தானத்தின் தாமிர ஏடுகளில் "துகாரா" என்ற வார்த்தை காணப்படுகிறது. சம்பா சமஸ்தானத்தின் மீது துகாராவின் அரசன் படையெடுத்ததாக அத் தகடு தெரிவிக்கிறது. எனினும் *இராஜதரங்கிணி*யில் அத்தகைய செய்தி எதுவும் குறிப்பிடப்படவில்லை. துகாரா என்பது "வல்லபுரம்" (இன்றைய பில்லாவார்) அல்லது "பாபபுரம்" (இன்றைய பாபோர்) என்வற்றைக் குறிக்கலாம் என்றும் கருதப்படுகிறது. சில அறிஞர்கள் துகாரா என்பது அப்பகுதியின் சமய அல்லது இனப் பெயராக இருக்கலாம் எனவும் கருதுகின்றனர்..  
தைமூரின் காலவரலாற்றில் ஜம்மு என்ற பெயர் குறிப்பிடப்பட்டுள்ளது. 1398 இல் தைமூர் தில்லி மீது படையெடுத்துவந்தபோது ஜம்மு வழியாக சமர்கந்துக்குத் திரும்பினார். 16 ஆம் நூர்றாண்டின் துவக்ககாலத்தைய பாபுர் முகலாயக் காலவரலாற்றில், பஞ்சாப் மலைகளில் அமைந்த வலிமையான மாநிலமாக ஜம்மு குறிப்பிடப்பட்டுள்ளது. பேரரசர் அக்பர், அனைத்து மலை நாடுகளையும் முகலாய ஆட்சியின்கீழ் இணைத்திருந்தபோதும் அவற்றின் அரசர்கள் அரசியல் தன்னாட்சியைப் பெற்றிருந்தனர். ஜம்மு மட்டுமல்லாது, கிஷ்துவார் மற்றும் ரஜௌரியும் அவ்வரலாற்றில் குறிப்பிடப்பட்டுள்ளன. எனவே முகலாயப் பேரரசில் இந்த மலை நாட்டு மாநிலங்களின் அரசர்கள் நேசத்துடன் இணைந்திருந்தனர் என்பதை அறியமுடிகிறது.  
18 ஆம் நூற்றாண்டில் முகலாயப் பேரரசின் வீழ்ச்சிக்குப் பின்னர் "ஜம்முவால்" குடும்பத்தைச் சேர்ந்த துருவ தேவ் என்ற அரசரின் ஆட்சியில், ஜம்மு மாநிலம் துகாரா மாநிலங்களுக்குள் முக்கியமானதாக விளங்கியது. துருவ தேவ் அரசருக்கு அடுத்து ஆட்சிக்கு வந்த ரஞ்சித் சிங் அரசனின் ஆட்சிகாலத்தில் ஜம்மு மாநிலம் உச்சமடைந்தது.
ரஞ்சித் தேவின் ஆட்சிக்குப் பின்னர் பஞ்சாப்பின் சீக்கியத் குழுத்தலைவர்கள் (*சீக்கிய சிற்றரசுகள்*) ஜம்முவை ஆளத் தொடங்கினர். அண்டை நாடுகளின் படையெடுப்புகளால் ஜம்மு அதன் வலிமையை இழந்தது. 1808 இல், மகான் சிங்கின் மகனான இரஞ்சித் சிங்கால் ஜம்மு சீக்கியப் பேரரசுடன் இணைக்கப்பட்டது.
# ஜம்மு கோட்டம்

## ஜம்முவின் வரலாறு

### குலாப் சிங்கும் டோக்ரா வம்சமும்

ஜம்மு சீக்கியர்களின் கைவசமான பின்பு துருவ் தேவின் மூன்றாவது மகனின் வழித்தோன்றியக் குலாப் சிங், சீக்கியப்படையில் சேர்ந்தார். போர்களில் தனது திறமையைக் காட்டி விரைவிலேயே தனிப்படை அமைத்துக்கொள்ளும் அதிகாரம் கொண்ட *சாகிர்* பட்டத்தையும் அவர் பெற்றார். 1821 இல் கிஷ்துவார், ரஜௌரி ஆகியவற்றை வென்றபின்னர் 1822 இல் கீக்கியப் பேரரசர் ரஞ்சித் சிங்கால், ஜம்முவின் மரபுரிமை அரசராகப் பட்டம் சூட்டப்பட்டார்; குலாப்சிங்கின் சகோதரர் தயன் சிங்கிற்கு பழைய பூஞ்ச் மாவட்டமும் சிபால் மாவட்டமும், சுச்செத் சிங்கிற்கு உதம்பூரின் ராம்நகரும் அளிக்கப்பட்டன.  
1827 ஆண்டில் குலாப்சிங், காஷ்மீருக்கும் ஜம்முவுக்கும் இடைப்பட்ட அனைத்து மாகாணங்களையும் தனது கட்டுப்பாட்டுக்குள் கொண்டுவந்தார். இவ்வாறாக சீக்கியப் பேரரசின் குடையின்கீழ் ஜம்மு மாநிலம் முழுமையும் ஜம்வால் சகோதரர்கள் மூவரின் கட்டுப்பாட்டுக்குள் வந்தது.  
1839 இல் பேரரசர் ரஞ்சித் சிங்கின் இறப்புக்குப் பின்னர் சீக்கியப் பேரரசு, அரண்மனைக் கிளர்ச்சியாளகளால் சீர்குலைந்தது. குலாப்சிங்கின் சகோதரர்கள் தயான் சிங், சுச்செத் சிங் மற்றும் அவரது உறவினர் ஹீரா சிங் ஆகியோர் நடந்த போரட்டங்களில் கொல்லப்பட்டனர். அதன் பின்னர் சீக்கிய அரசுக்கும் குலாப் சிங்கிற்கும் இடையே இருந்த தொடர்பு நலிவடைந்தது. During the முதலாம் ஆங்கிலேய-சீக்கியர் போரின் போது (1845–1846) குலாப் சிங் யாருடனும் இணையாமல் தனித்து நின்றார். அவர் லாகூருக்கு வரவழைக்கப்பட்டு சீக்கிய அரசின் தலைமை அமைச்சராக்கப்பட்டார். ஆனால் தலைமையச்சராக அவர் மேற்கொண்ட பணிகள் சீக்கியர்களின் தோல்விக்குக் காரணமாய் அமைந்தன.  
ஆங்கிலேயர்கள் சீக்கியகர்களை வலுவிழக்கச் செய்து அதற்குப் பதிலாகக் குலாப்சிங்கை ஈடுசெய்ய தீர்மானித்தனர். ராவி ஆற்றுக்கும் சிந்து ஆற்றுக்கும் இடைப்பட்ட அனைத்து மலைப்பகுதிகளையும் தரவேண்டுமென சீக்கியர்களிடம் போர் உடன்படிக்கை செய்துகொண்டு அப்பகுதிக்கு குலாப் சிங்கை சுதந்திரமான அரசராக்கினர். அதற்கீடாக குலாப் சிங் ஆங்கிலேயர்களுக்கு. 7.5 மில்லியன் நானாக்ஷாகீ ரூபாய்கள் கொடுத்தார்.. இவ்வாறாக ஜம்மு காஷ்மீர் இராச்சியம் தோன்றி டோக்ரா வம்சம் என அழைக்கப்பட்ட குலாப் சிங் மற்றும் அவரது வாரிசுகளால் ஆளப்பட்டது.  
டோக்ரா ஆட்சியில் ஒவ்வொரு ஆண்டும், ஜம்மு மாநிலத்திலுள்ள ஜம்மு ஆறுமாதங்களுக்குத் தலைநகராகவும் காஷ்மீரிலிலுள்ள ஸ்ரீநகர் ஆறுமாதங்களுக்குத் தலைநகராவும் இருந்தன. தயான் சிங்கின் மகன்கள் ஜவகர் சிங் மற்றும் மோதி சிங் இருவருக்கும் பூஞ்ச்சும் சிபாலும் சாகிர்க்களாக ஆளும் உரிமை அளிக்கப்பட்டது. ஆனால் ஜவகர் சிங் சதிவேலைகளில் ஈடுபட்டதால் பஞ்சாபிற்கு வெளியேற்றப்பட்டார். அதால் சிபால் மீண்டும் குலாப் சிங்கின் கைவசமானது; பூஞ்ச் மோதி சிங் மற்றும் அவனது வாரிசுகளால் ஜம்மு மற்றும் காஷ்மீர் இராச்சியத்தின்கீழ் கட்டுப்பட்டு ஆளப்பட்டது.
# ஜம்மு கோட்டம்

## ஜம்முவின் வரலாறு

### பிரிவினையும் வாரிசுயேற்பும்

இந்தியப் பிரிவினையின்போது ஜம்மு காஷ்மீர் இராச்சியத்தை அரசர் ஹரி சிங் ஆண்டுகொண்டிருந்தார். அவருக்கும் இதர மாநில அரசர்களுக்கும் அவர்கள் யாருடன் இணைய விருப்பபடுகிறார்களோ (மக்களின் விருப்பம் மற்றும் புவியியல் அமைப்புக் காரணிகளைக் கொண்டு) அவர்களோடு இணைந்து கொள்ளலாம் என்ற வாய்ப்பளிக்கப்பட்டது. ஹரிசிங் அவரது இராச்சியத்தில் வாழும் மக்களின் சமயப் பன்முகத்தைக் கருத்தில்கொண்டு இறுதிநாள்வரை ஒரு முடிவையும் தெரிவிக்காமல் இருந்தார். ஆனால் இந்த நடுநிலைமை சுதந்திரத்தை அவரால் அதிகநாள் பேண்முடியவில்லை. 1947 இல் பூஞ்ச்சின் புரட்சியும் 1947 ஆம் ஆண்டில் அக்டோபர் 26, 27 இல் பாகிஸ்தான் தூண்டலால் விளைந்த பஷ்தூண் பழங்குடி படையெடுப்பும் அவரை இந்தியாவுடன் இணைவு ஒப்பந்தம் மேற்கொள்ளக் காரணமாய் அமைந்தன. ஆனால் முசாபராபாத், பூஞ்ச், மிர்ப்பூர் மாவட்டங்களின் பெரும்பான்மையான மேற்குப்பகுதிகள் பாகிஸ்தானின் கட்டுப்பாட்டிலேயே இருந்தன. இராச்சியத்தின் மீதமுள்ள பகுதிகள் இந்திய அரசியலமைப்பின்படி இந்திய அரசியலமைப்பு சட்டம், பிரிவு 370 -இன் கீழ் தன்னாட்சி பெற்றது.
# ஜம்மு கோட்டம்

## மக்கள் தொகை

ஜம்மு மாநிலத்தின் மக்கட்தொகையில் – 84% இந்துக்கள்; 7% இசுலாமியர்; மீதமுள்ளவர்களில் பெரும்பான்மையானவர்கள் சீக்கியர்.
| ஜம்மு கோட்டத்தில் வசிக்கும் மக்களின் தாய்மொழி விவரங்கள் (2011 கணக்கெடுப்பின்படி) |  |  |  |  |
| --- | --- | --- | --- | --- |
| - | 001002 | அசாமிய மொழி | 2,930 | 0.05% |
| 002007 | வங்காள மொழி | 8,826 | 0.16% |  |
| 004001 | தோக்ரி | 2,505,677 | 46.59% |  |
| 005018 | குஜராத்தி | 2,581 | 0.05% |  |
| 005054 | பூஞ்சி | 13,651 | 0.25% |  |
| 006086 | பத்ரவாஹி | 98,159 | 1.83% |  |
| 006096 | பர்மௌரி/காடி | 24,019 | 0.45% |  |
| 006102 | போச்புரி | 6,455 | 0.12% |  |
| 006125 | புந்தேலி மொழி | 1,303 | 0.02% |  |
| 006142 | சத்திசுகரி மொழி | 9,287 | 0.17% |  |
| 006173 | துந்தாரி மொழி | 2,073 | 0.04% |  |
| 006195 | கடவலி மொழி | 794 | 0.01% |  |
| 006207 | கோசிரி மொழி | 703,049 | 13.07% |  |
| 006235 | அரியான்வி | 10,230 | 0.19% |  |
| 006240 | இந்தி | 186,204 | 3.46% |  |
| 006340 | குமாவுனி மொழி | 946 | 0.02% |  |
| 006376 | மகதி மொழி | 1,133 | 0.02% |  |
| 006438 | பாடரி | 17,225 | 0.32% |  |
| 006439 | பகாரி | 711,587 | 13.23% |  |
| 006489 | இராச்சசுத்தானி | 2,119 | 0.04% |  |
| 007016 | கன்னடம் | 3,445 | 0.06% |  |
| 008005 | காஷ்மீரி | 595,290 | 11.07% |  |
| 008010 | கிட்டுவாரி | 39,606 | 0.74% |  |
| 008018 | Siraji | 77,355 | 1.44% |  |
| 008019 | தார்தி | 3,669 | 0.07% |  |
| 010008 | மைதிலி மொழி | 578 | 0.01% |  |
| 011016 | மலையாளம் | 5,994 | 0.11% |  |
| 012003 | மணிப்புரியம் | 1,195 | 0.02% |  |
| 013071 | மராத்தி | 11,007 | 0.20% |  |
| 014011 | நேபாளி | 17,214 | 0.32% |  |
| 015043 | ஒடியா | 4,923 | 0.09% |  |
| 016038 | பஞ்சாபி | 167,602 | 3.12% |  |
| 020027 | தமிழ் | 6,984 | 0.13% |  |
| 021046 | தெலுங்கு | 7,214 | 0.13% |  |
| 022015 | உருது | 9,702 | 0.18% |  |
| 024001 | பஷ்தூ | 559 | 0.01% |  |
| 031011 | லடாக்கி மொழி | 1,971 | 0.04% |  |
| 040001 | ஆங்கிலம் | 398 | 0.01% |  |
| 053005 | கோசிரி மொழி | 22,063 | 0.41% |  |
| 055007 | காசி மொழி | 1,195 | 0.02% |  |
| 073003 | லடாகி மொழி | 596 | 0.01% |  |
| 109005 | சினா | 613 | 0.01% |  |
| – | இதர | 91,117 | 1.69% |  |  
ஜம்முப் பகுதியின் இந்துக்கள் பல்வேறு சாதியினராக உள்ளனர். அவர்களுள் பிராமணர்களும் ராஜபுத்திரர்களும் முக்கியமானவர்களாவர். 1941 கணக்கெடுப்பின்படி, பிராமணர் 30%; இராஜபுத்திரர் 27%; தாக்கூர் 15%; 4% ஜாட் இன மக்கள்; 8% கத்ரி இனத்தவர்.. மேலும் 8% மேக் மற்றும் சாமர் இனத்தவரும் உள்ளனர். ஜம்முவின் மக்கட்தொகையில் இதர பிற்படுத்தப்பட்ட வகுப்பினர் 32% ஆவர்.
# ஜம்மு கோட்டம்

## மாவட்டங்கள்

ஜம்மு பிரிவில் பத்து மாவட்டங்கள் உள்ளன:
- தோடா மாவட்டம்
- ஜம்மு மாவட்டம்
- கதுவா மாவட்டம்
- கிஷ்துவார் மாவட்டம்
- பூஞ்ச் மாவட்டம்
- ரஜௌரி மாவட்டம்
- ரியாசி மாவட்டம்
- இராம்பன் மாவட்ட்ம்
- சம்பா மாவட்டம்
- உதம்பூர் மாவட்டம்  
ஏப்ரல் 2021 வரையான தகவல்கள்:  
| மாவட்டத்தின் பெயர் | தலைமையிடம் | பரப்பளவு | மக்கட்தொகை
(2001) | மக்கட்தொகை
(2011) |
| --- | --- | --- | --- | --- |
| கதுவா மாவட்டம் | கதுவா | 87.6% | 10.4% |  |
| ஜம்மு மாவட்டம் | ஜம்மு | 84.3% | 7.5% |  |
| சம்பா மாவட்டம் | சம்பா | 86.3% | 7.2% |  |
| உதம்பூர் மாவட்டம் | உதம்பூர் | 88.1% | 10.8% |  |
| ரியாசி மாவட்டம் | ரியாசி | 48.9% | 49.7% |  |
| ரஜௌரி மாவட்டம் | ரஜௌரி | 34.5% | 62.7% |  |
| பூஞ்சி மாவட்டம் | பூஞ்ச் | 6.8% | 90.5% |  |
| தோடா மாவட்டம் | தோடா | 45.8% | 53.8% |  |
| இராம்பன் மாவட்டம் | இராம்பன் | 28.6% | 70.7% |  |
| கிஷ்துவார் மாவட்டம் | கிஷ்துவார் | 40.7% | 57.8% |  |  
இந்திய விடுதலைக்கும் பிரிவினைக்கும் முன்னதாக அரசர்கள் ஆண்ட காலத்தில் பின்வரும் மாவட்டங்களும் ஜம்முவில் இருந்தன: பீம்பர், கோட்லி, மிர்பூர், பூஞ்ச் (மேற்குப் பகுதிகள்), அவேலி, பாகு, சுதானோட்டி மாவட்டம். இப்போது இம்மாவட்டங்கள் Today these districts are part of பாகிஸ்தான் ஆட்சிக்குட்டப்பட்ட பகுதியில் உள்ளன.
# ஜம்மு கோட்டம்

## காணக்கூடிய இடங்கள்

ஜம்மு அழகிய சமவெளிகளுக்கும், பழமை வாய்ந்த கோவில்களுக்கும், இந்து புண்ணிய சேத்திரங்களுக்கும், அரண்மனைகளுக்கும், பூங்காக்களுக்கும், கோட்டைகளுக்கும் பெயர்பெற்றது. இந்து சமயப் புனிதத் தலங்களான அமர்நாத் மற்றும் வைஷ்ணோ தேவி கோவில் ஆகியவற்றுக்கு ஒவ்வொரு ஆண்டும் இந்து பக்தர்கள் வருகை தருகின்றனர். ஜம்முவில் அழகிய இயற்கை வளங்கள் உள்ளதால், தெற்காசியாவின் எதிர்பாராத அழகை கொண்டுள்ள மிகவும் பிரபலமான சுற்றுலாத் தலமாக அறிவிக்கப்பட்டுள்ளது. ஜம்முவின் வரலாற்று நினைவுச் சின்னங்கள், இசுலாமிய மற்றும் இந்துக் கட்டிட கலைப்பாடுகளின் கலவையாகும்.  
ஜம்முவில் காணக்கூடிய இடங்கள்:
- புர்மண்டல்
- வைஷ்ணோ தேவி கோவில்
- நந்தினி விலங்குகள் சரணாலயம்
- மன்சார் ஏரி
- பாகு கோட்டை
- ரகுநாத் கோயில்
- பீர் கோ குகை
- சிவகோரி
- மிச்சைல் மாதா கோவில்
# ஜம்மு கோட்டம்

## ஜம்முவின் பண்டிகைகள்

### லோரி (13 ஜனவரி)

இந்தப் பண்டிகை வசந்த காலத்தின் வருகையை தெரிவிப்பதாகும், மேலும் மகர சங்கராந்திக்கு முதல்நாளன்று கொண்டாடப்படுகிறது இந்நாளில் எல்லா இடங்களும் கோலாகாலமாக காட்சியளிக்கும்.  
*ஹவன் யக்னாஸ்*, என்ற புனித ஆற்றில் ஆயிரகணக்கான மக்கள் புனித நீராடி, மேலும் ஒவ்வொரு வீடு மற்றும் கோவில்களிலும் மெழுகுவர்த்திகள் ஏற்றிவைத்து இறைவனை வழிபடுவார்கள். கிராமப்புறங்களில், சிறுவர்கள் புதிதாக மணம் புரிந்தவர்கள் மற்றும் புதிதாக குழந்தை பெற்ற பெற்றோர்களிடம் இருந்தும் பரிசுப்பொருட்களை கேட்டு பெற்றுக் கொள்கின்றனர்.  
சிறப்பான "சஜ்ஜா" என்ற நடன நிகழ்ச்சி லோரி பண்டிகையைக் கொண்டாடும் வகையில் பிரபலமானது. சிறுவர்கள் வண்ண காகிதங்களாலும் பூக்களாலும் அலங்கரித்த தங்களது 'சஜ்ஜாக்களை' (மயில்) கொண்டு தெருக்களில் ஊர்வலமாய் வந்து ஆடுகின்றனர். மேள தாளத்துடன் ஜம்முவே விழிப்புடன் காணப்படும்.
# ஜம்மு கோட்டம்

## ஜம்முவின் பண்டிகைகள்

### பைசாகி (ஏப்ரல் 13 அல்லது 14)

விக்ரம நாட்காட்டியின் முதல் மாதமான பைசாக (வைசாகம்) மாதத்தை அடிப்படையாகக் கொண்டு இந்தப் பெயர் அமைந்தது. ஒவ்வொரு ஆண்டும், பைசாக மாதத்தின் முதல் நாளன்று, இந்த பைசாகி பண்டிகையைக் ஜம்மு மக்கள் கொண்டாடுவார்கள். இந்தப் பண்டிகையை "அறுவடைப் பண்டிகை" அல்லது "அறுவடைத் திருநாள்" என்றும் கூறுவார்கள், மேலும் திருமணங்கள் போன்ற நிகழ்வுகளை நடத்த இது ஒரு மங்களகரமான நாளாகும். ஒவ்வொரு வருடமும் பக்தர்கள் ஆறுகள், குளங்கள் அல்லது நீரோடைகளில் புனித ஸ்நானம் மேற்கொண்டு, தண்ணீருக்குள் மூழ்கி எழுவதை வழக்கமாக காணலாம்.  
இந்த நன்னாளைக் கொண்டாட சந்தைகளில் பல இன்னிசை நிகழ்ச்சிகள் மற்றும் காட்சிப் பொருட்கள் காட்சிக்கு வைக்கப் பெறும் மேலும் அவற்றில் பங்கேற்று கண்டு களிக்க மக்கள் திரள் திரளாக உற்சாகத்துடன் வருகை புரிவார்கள், குறிப்பாக பஞ்சாப் நாட்டின் பாங்க்ரா நடனத்தைக் கண்டு களிக்க மக்கள் மிகவும் ஆர்வமாக காணப்படுவார்கள். சீக்கியர்களின் பத்தாவது குருவான குரு கோபிந்த் சிங் பைசாகி நாளன்று கால்சா பிரிவை, 1699 ஆம் ஆண்டு உருவாக்கியதாக நம்புகின்றனர். பஜனைகளை கேட்கவும், மந்திரங்களை ஜபிக்கவும், பொது சமையல் அறையில் இருந்து ("லங்கார்") பிரசாதத்தை பெறவும், மக்கள் குருத்வாரங்களில் கூடுகின்றனர்.
# ஜம்மு கோட்டம்

## ஜம்முவின் பண்டிகைகள்

### பஹு மேளா (மார்ச்-ஏப்ரல் மற்றும் செப்டம்பர்-அக்டோபர்)

பஹு கோட்டையில் உள்ள காளி கோவிலில் ஆண்டுக்கு இருமுறை இந்த பண்டிகையைக் கொண்டாடுகிறார்கள்.
# ஜம்மு கோட்டம்

## ஜம்முவின் பண்டிகைகள்

### சைத்ரே செளதாஷ் (மார்ச்-ஏப்ரல்)

உத்தர் பேணி (ஜம்முவில் இருந்து 25 கி.மீ.) மற்றும் புர்மண்டல் (ஜம்முவில் இருந்து 28 கி.மீ) ஆகிய இடங்களில் சைத்ரே செளதாஷ் என்ற பண்டிகையைக் கொண்டாடுகிறார்கள். இங்கு வடக்கு திசையை நோக்கி தேவக் நதி ஓடுவதால் இந்த இடம் உத்தர் பேணி என்ற பெயரைப்பெற்றது. (இங்கு இருப்பவர்கள் இந்த நதியை குப்த கங்கா என்று அழைக்கின்றனர்)
# ஜம்மு கோட்டம்

## ஜம்முவின் பண்டிகைகள்

### புர்மண்டல் மேளா (பிப்ரவரி -மார்ச்)

ஜம்மு நகரில் இருந்து 39&nbsp;கி.மீ. தொலைவில் புர்மண்டல் உள்ளது. சிவராத்திரி அன்று சிவன் மற்றும் பார்வதி யின் திருமணத்தை கொண்டாட மக்கள் மூன்று நாளைக்கு ஒன்று கூடுகின்றனர். மேலும் சிவராத்திரி அன்று, கோ குகை ஆலயம், ரன்பிறேஷ்வர் ஆலயம் மற்றும் பஞ்சபக்தர் ஆலயத்திலும் மக்கள் ஒன்று சேருகின்றனர். சிவராத்திரி தினம் ஜம்முவிற்கு சென்றால் எல்லா இடங்களிலும் நாம் கொண்டாட்டங்களைக் காணலாம்.
# ஜம்மு கோட்டம்

## ஜம்முவின் பண்டிகைகள்

### ஜிரி மேளா (அக்டோபர்-நவம்பர்)

உள்ளூர் ஜமீன்தாரின் நியாயமற்ற ஆணைகளுக்குப் பணியாமல், தனது உழைப்பால் விளைந்த பயிரை ஜமீந்தாருக்கு வழங்க மறுத்து, மேலும் அதற்காக தன் உயிரை மாய்த்துக்கொண்ட, பாபா ஜித்து என்ற எளிய, நேர்மையான விவசாயியின் நினைவில் ஒரு பண்டிகையை ஆண்டு தோறும் இவ்விடத்து மக்கள் கொண்டாடுகின்றனர். ஜம்முவில் இருந்து 14 கி.மீ. தொலைவில் இருக்கும் ஜிரி என்ற கிராமத்தில் ஜித்து தன்னை மாய்த்துக்கொண்டார். பாபாவை மக்கள் கடவுளின் அம்சமாக நினைப்பதால், வட இந்தியா சார்ந்த மக்கள் ஆண்டுதோறும் குறித்த நாளன்று ஜிரி கிராமத்துக்கு வந்து இந்த பண்டிகையை பாபாவின் நினைவில் அவரது நேர்மையையும், தைரியத்தையும் பாராட்டி கொண்டாடுகிறார்கள்.
# ஜம்மு கோட்டம்

## ஜம்முவின் பண்டிகைகள்

### நவராத்திரி பண்டிகை (செப்டம்பர்-அக்டோபர்)

வருடம் முழுவதும் வைஷ்ணவ தேவி ஆலயத்திற்கு புனித யாத்திரை யை மேற்கொண்டாலும், நவராத்திரி என்னும் ஒன்பது இரவுகளில் யாத்திரையை மேற்கொள்வது மிகவும் மங்களகரமானதாக நினைக்கிறார்கள். இந்த சமயத்தில் இப்பகுதியின் கலாசாரம், மரபு மற்றும் பாரம்பரிய வழிமுறைகளை மற்றவர்களுக்கு பகர்ந்திட மாநில சுற்றுலா அமைச்சரவை நவராத்திரி பண்டிகையை ஆண்டுதோறும் ஒன்பது நாட்களுக்கு விமரிசையாகக் கொண்டாட செப்டம்பர்/அக்டோபர் மாதங்களில் ஏற்பாடு செய்துள்ளது. இங்கு வரும் பலரும் இந்த சமயத்தில் தங்கள் வழிபாடுகளை மேற்கொள்கின்றனர். இந்த பண்டிகை மூலம் மத சார்பான மரபுகளும், வழி வழியாக வரும் கலாச்சாரமும் எல்லா பக்தர்களுக்கும் புலப்படுகிறது. பல்லாயிரக்கணக்கில் பக்தர்கள் வைஷ்ணவ தேவி ஆலயத்திற்கு, நவராத்திரி சமயத்தில் புனித யாத்திரை புரிந்து அன்னையின் அருளாசி பெறுகின்றனர்.
# ஜம்மு கோட்டம்

## ஜம்முவின் பண்டிகைகள்

### உர்ஸ் (வருடம் முழுவதும்)

உர்ஸ் (அல்லது *சியாரட்ஸ்*) ஒரு காஷ்மீரி பண்டிகை ஆகும். இஸ்லாமிய துறவியர்களின் புண்ணியத்தலங்களில் ஆண்டு தோறும் அவர்கள் இறந்த நாளை ஒரு நினைவு நாளாகக் கொண்டாடுகிறார்கள். "மீஸா சாஹிப் அவர்களின் உர்ஸ் கொண்டாடும் பொழுது, பனி மழை பொழியும், பதமோல் சாஹிப் அவர்களின் உர்ஸ் கொண்டாடும் பொழுது காற்றடிக்கும், பஹாவுத்தின் உர்ஸ் கொண்டாடும் பொழுது மழை பெய்யும்" என்று பொதுவாக பழமொழி கூறுவதுண்டு. வானிலை மோசமாக இருந்தாலும், உர்ஸ் பண்டிகை கொண்டாடுவதை மக்கள் தவிர்க்க மாட்டார்கள்.
# ஜம்மு கோட்டம்

## கல்வி

- ஜம்மு பல்கலைக்கழகம்
- அரசு பொறியியல் மற்றும் தொழில்நுட்ப கல்லூரி, ஜம்மு
- மகாராஜா ஹரிசிங் வேளாண்மை கல்லூரிப்படிப்பு பள்ளி
- ஜி ஜி எம் அறிவியல் கல்லூரி , ஜம்மு
- அரசு மருத்துவ கல்லூரி மற்றும் மருத்துவமனை, ஜம்மு.
- மாடல் இன்ஸ்டிட்யூட் ஆப் இன்ஜினியரிங் அண்ட் டெக்னாலஜி (M.I.E.T), கோட் பலவால், ஜம்மு
- மஹந்த் பசிட்டார் சிங் காலேஜ் ஆப் இன்ஜினியரிங் & டெக்னாலஜி (MBSCET) பலியானா, ஜம்மு
- I.C.E.S. காலேஜ் ஆப் இன்ஜினியரிங் & டெக்னாலஜி
- ஆச்சார்யா ஸ்ரீ சந்தர் காலேஜ் ஆப் மெடிகல் சயின்சஸ் & ஹாஸ்பிடல்
- ஸ்ரீ பிரதாப் மெமோரியல் ராஜ்புட் காலேஜ் ஆப் காமெர்ஸ், B.B.A, B.C.A.
- சேர்-இ-காஷ்மீர் யுனிவெர்சிடி ஆப் அக்ரிகல்சுரல் சயின்சஸ் அண்ட் டெக்னாலஜி - ஜம்மு
- பாகல்டி ஆப் வெட்டினரி சயின்சஸ் அண்ட் அனிமல் ஹஸ்பன்ரி, R.S.புரா
- சைனிக் பள்ளி நக்ரோடா
# ஜம்மு கோட்டம்

## இதனையும் காண்க

- காஷ்மீர் கோட்டம்
# இருமுனை சந்தி திரிதடையம்

**இருமுனை (சந்தி) திரிதடையம்** (அ) இருமுனை (சந்தி) டிரான்சிஸ்டர் (அ) " இருவகை மின்னிக் கடத்தித் திரிதடையம் (இமிதி) " (ஆங்கிலம்: Bipolar Junction Transistor (BJT)) என்பது ஒரு மும்முனை கொண்ட மின்னணு சாதனமாகும். அது மாசு கலக்கப்பட்ட குறைக்கடத்தி பொருளால் ஆனது. மேலும் அது பெருக்கம் (ஆம்ப்ளிஃபையிங்) அல்லது ஸ்விட்ச்சிங் பயன்பாடுகளில் பயன்படுத்தப்படலாம். *இருமுனை* டிரான்சிஸ்டர்களின் செயல்பாடுகளுடன் எலக்ட்ரான்களும் அதேபோல் துளைகளும் சம்பந்தப்பட்டுள்ளதாலும் அவற்றுக்கு இப்பெயர் வழங்கப்படுகிறது. BJT யிலான மின்சுமைப் பாய்வுக்கு வெவ்வேறு மின்சுமைச் செறிவுள்ள இரு பகுதிகளுக்குக் குறுக்கே மின்சுமை கேரியர்களின் இருதிசை விரவலே காரணமாகும். இந்த வகை செயல்பாடானது புல-விளைவு டிரான்சிஸ்டர்கள் போன்ற *ஒற்றைமுனை டிரான்சிஸ்டர்களிலிருந்து,* மாறுபடுகின்றது. அவற்றில் இழுப்பின் காரணமான மின்சுமை பாய்வில் ஒரு வகை கேரியர்கள் மட்டுமே சம்பந்தப்பட்டுள்ளன. வடிவமைப்பைப் பொறுத்தவரை பெரும்பாலான BJT சேகரிப்பான் மின்னோட்டத்திற்கு அதிக செறிவுள்ள உமிழ்ப்பானிலிருந்து அடிவாய்க்கு செலுத்தப்படுவதே காரணமாக உள்ளது. அங்கு அவை சிறுபான்மை கேரியர்களாகும். அங்கு அவை சேகரிப்பான் வழியாக பரவுகின்றன. மேலும் இதனால் BJTகள் *சிறுபான்மை-கேரியர்* சாதனங்கள் என வகைப்படுத்தப்படுகின்றன.  
|-
| || PNP
|-
| || NPN
# இருமுனை சந்தி திரிதடையம்

## அறிமுகம்

ஒரு NPN டிரான்சிஸ்டரை ஒரே நேர் மின்முனையைப் பகிர்ந்துள்ள இரண்டு டயோடுகளாகக் கருதலாம். வழக்கமான செயல்பாட்டில், உமிழ்ப்பான் - அடிவாய் சந்தி முன்னோக்கு மின்சார்பு உடையதாகும் மற்றும் அடிவாய்–சேகரிப்பான் சந்தி எதிர் மின்சார்பு உடையதாகும். எடுத்துக்காட்டாக NPN டிரான்சிஸ்டர் ஆனது அடிவாய்–உமிழ்ப்பான் சந்திக்கு நேர் மின்னழுத்தம் வழங்கப்படும்போது வெப்பவியல் ரீதியாக உருவாக்கப்பட்ட கேரியர்களுக்கும் குறைப்புப் பகுதியின் விலக்கு மின் புலத்துக்கும் இடையேயான சமநிலை சீரற்றுப்போகிறது. இதனால் வெப்பவியல் ரீதியாக கிளர்ச்சியூட்டப்பட்ட எலக்ட்ரான்கள் அடிவாய் பகுதிக்கு விரவுகின்றன. இந்த எலக்ட்ரான்கள் அடிவாய் மூலமாக உமிழ்ப்பானின் அருகே உள்ள உயர் செறிவுள்ள பகுதியிலிருந்து சேகரிப்பானுக்கு அருகே உள்ள குறைந்த செறிவுள்ள பகுதியை நோக்கி செல்கின்றன (அல்லது "விரவுகின்றன"). அடிவாயானது p-வகை மாசு கலக்கப்பட்டது எனவே அது அடிவாயில் துளைகளை *பெரும்பான்மை கேரியராக்கும்* என்பதால் அடிவாயிலுள்ள எலக்ட்ரான்கள் *சிறுபான்மை கேரியர்கள்* என அழைக்கப்படுகின்றன.  
சேகரிப்பான்–அடிவாய் சந்தியை அடையும் முன் மீண்டும் சேரும் கேரியர்களின் சதவீதத்தைக் குறைப்பதற்கு டிரான்சிஸ்டரின் அடிவாய்ப் பகுதி மிகவும் மெல்லியதாக இருக்க வேண்டும். அப்போதுதான் கேரியர்கள் குறைக்கடத்தியின் சிறுபான்மைக் கேரியரின் ஆயுட்காலத்தினை விட மிகக் குறைந்த நேரத்தில் விரவ முடியும். குறிப்பாக அடிவாயின் தடிமன் எலக்ட்ரான்களின் விரவல் நீளத்தை விட குறைவாக இருக்க வேண்டும். சேகரிப்பான்–அடிவாய் சந்தி எதிர் மின் சார்புடையதாகும். அதனால் சேகரிப்பானிலிருந்து அடிவாய்க்கு சிறிதளவு எலக்ட்ரான் செலுத்தல் நிகழ்கிறது. ஆனால் அடிவாயிலிருந்து சேகரிப்பானை நோக்கி விரவும் எலக்ட்ரான்கள், சேகரிப்பான்–அடிவாய் சந்தியின் குறைப்புப் பகுதியினால் சேகரிப்பானுக்குள் துடைத்து அனுப்பப்படுகிறது. மெல்லிய *பகிரப்பட்ட* அடிவாய் மற்றும் சமச்சீரற்ற சேகரிப்பான்–உமிழ்ப்பான் மாசுக்கலப்பே ஓர் இருமுனை டிரான்சிஸ்டரை தொடரிணைப்பில் இணைக்கப்பட்டுள்ள இரண்டு *தனித்தனியான* மற்றும் எதிரெதிர் சார்புடைய டயோடுகளிலிருந்து வேறுபடுத்துகிறது.
# இருமுனை சந்தி திரிதடையம்

## அறிமுகம்

### மின்னழுத்தம், மின்னோட்டம் மற்றும் மின்சுமை கட்டுப்பாடு

சேகரிப்பான்–உமிழ்ப்பான் மின்னோட்டம் அடிவாய்–உமிழ்ப்பான் மின்னோட்டத்தால் (மின்னோட்டக் கட்டுப்பாடு) அல்லது அடிவாய்–உமிழ்ப்பான் மின்னழுத்தத்தால் (மின்னழுத்தக் கட்டுப்பாடு) கட்டுப்படுத்தப்படுவதாகக் கருதலாம். இந்தக் கண்ணோட்டங்கள் அடிவாய்–உமிழ்ப்பான் சந்தியின் மின்னோட்டம்–மின்னழுத்தம் தொடர்பினால் தொடர்புப்படுத்தப்படுகின்றன. அது ஒரு p-n சந்தியின் (டயோடு) வழக்கமான அடுக்குத்தொடர் பண்புள்ள மின்னோட்டம்–மின்னழுத்த வளைவாகும்.  
அடிவாய் பகுதியிலுள்ள சிறுபான்மை-கேரியர் மின்சுமையின் அளவே சேகரிப்பான் மின்னோட்டத்திற்கான இயற்பியல் ரீதியான விளக்கமாகும். கம்மெல்–பூன் மாதிரி போன்ற டிரான்சிஸ்டர் செயல்பாட்டின் விவரமான மாதிரிகள் இந்த மின்சுமையின் பகிர்ந்தளிப்புக்கு விளக்கமாக இருக்கின்றன. அவை பிரத்யேகமாக டிரான்சிஸ்டர் நடத்தையை மேலும் துல்லியமாக விளக்குகின்றன. மின்சுமை-கட்டுப்பாட்டு கண்ணோட்டம் எளிதாக ஃபோட்டோ டிரான்சிஸ்டர்களைக் கையாளுகின்றன. அதில் ஃபோட்டான்களை உறிஞ்சுவதால் அடிவாய் பகுதியிலுள்ள சிறுபான்மை கேரியர்கள் உருவாக்கப்படுகின்றன. மேலும் அது அணைத்தல் அல்லது மீட்பு நேரம் ஆகியவற்றையும் கையாளுகின்றது இது அடிவாய் பகுதி மீண்டும் சேர்தலின் மின்சுமையைப் பொறுத்ததாகும். இருப்பினும் அடிவாய் மின்சுமை மின் முனைகளில் தெரியக்கூடிய சமிக்ஞையாக இல்லாமலிருப்பதால் பொதுவாக மின்சுற்று வடிவமைப்புகளிலும் பகுப்பாய்விலும் மின்னோட்டம்- மற்றும் மின்னழுத்தம்-கட்டுப்பாட்டு கண்ணோட்டங்கள் பயன்படுத்தப்படுகின்றன.  
அனலாக் மின்சுற்று வடிவமைப்பில், மின்னோட்டம்-கட்டுப்பாடு கண்ணோட்டம் சில நேரங்களில் பயன்படுத்தப்படுகிறது. அது தோராயமாக நேரியல் தன்மை கொண்டதாக இருப்பது இதற்கு காரணமாகும். அதாவது சேகரிப்பான் மின்னோட்டமானது தோராயமாக அடிவாய் மின்னோட்டத்தின் <math>\beta_F</math> மடங்காக உள்ளது. உமிழ்ப்பான்–அடிவாய் மின்னழுத்தம் தோராயமாக மாறிலி மற்றும் சேகரிப்பான் மின்னோட்டமானது அடிவாய் மின்னோட்டத்தின் பீட்டா மடங்காக உள்ளது என்ற கருத்தின் அடிப்படையில் சில அடிப்படை மின்சுற்றுகளை வடிவமைக்கலாம். இருப்பினும் தயாரிப்பு BJT மின்சுற்றுகளை துல்லியமாகவும் நம்பகமாக இருக்கும் வகையிலும் வடிவமைக்க, மின்னழுத்தம்-கட்டுப்பாடு (எடுத்துக்காட்டுக்கு, எபர்ஸ்-மோல்) மாதிரி தேவைப்படுகிறது
# இருமுனை சந்தி திரிதடையம்

## செயல்பாட்டுப் பகுதிகள்

இருமுனை டிரான்சிஸ்டர்களுக்கு ஐந்து தனித்துவமான செயல்பாட்டுப் பகுதிகள் உள்ளன. அவை பெரும்பாலும் பயன்படுத்தப்படும் சார்பினால் வரையறுக்கப்படுகின்றன:  
- **முன்னோக்கு-செயல்** (அல்லது **செயல்** ): அடிவாய்–உமிழ்ப்பான் சந்தி முன்னோக்கு மின்சார்புடையதும் அடிவாய்–சேகரிப்பான் சந்தி எதிர் மின்சார்புடையதுமாகும். பெரும்பாலான இருமுனை டிரான்சிஸ்டர்கள் முன்னோக்கு செயல் பயன்முறையில் மிக அதிக பொது-உமிழ்ப்பான் மின்னோட்ட ஈட்டத்தைத்<math>\beta_F</math> தரும் வகையிலேயே வடிவமைக்கப்படுகின்றன. இவ்வாறானால் சேகரிப்பான்–உமிழ்ப்பான் மின்னோட்டமானது தோராயமாக அடிவாய் மின்னோட்டத்திற்கு நேர்த்தகவிலிருக்கும். ஆனால் குறைந்த அடிவாய் மின்னோட்ட மாற்றங்களுக்கு அது பல மடங்கு அதிகமாகவே இருக்கும்.
- **எதிர்-செயல்** (அல்லது **எதிர்த்தகவு-செயல்** அல்லது **தலைகீழ்** ): முன்னோக்கு-செயல் பகுதியின் சார்பு நிலைகளை எதிர்த்திசையிலமைப்பதன் மூலம் ஓர் இருமுனை டிரான்சிஸ்டர் எதிர் செயல் பயன்முறைக்கு மாறுகிறது. இந்தப் பயன்முறையில் உமிழ்ப்பான் மற்றும் சேகரிப்பான் பகுதிகள் தங்கள் பங்கை பரிமாறிக்கொள்கின்றன. பெரும்பாலான BJTகள் முன்னோக்கு செயல் பயன்முறையில் மின்னோட்ட ஈட்டத்தை அதிகரிக்கும் வகையில் வடிவமைக்கப்படுவதால் தலைகீழ் பயன்முறையில் <math>\beta_F</math> மதிப்பானது பல மடங்கு (வழக்கமான ஜெர்மானியம் டிரான்சிஸ்டருக்கு 2–3 மடங்கு) குறைவாக உள்ளது. இந்த டிரான்சிஸ்டர் பயன்முறையானது பயன்படுத்தப்படுவதில்லை. வழக்கமாக தோல்வித்தடுப்பு நிலைகள் மற்றும் சில வகை இருமுனை லாஜிக் ஆகியவற்றுக்கு மட்டுமே இவற்றைக் கருத்தில்கொள்கின்றனர். அடிவாய்க்கான எதிர் மின் சார்புடைய உறிவு மின்னழுத்தமானது இந்தப் பகுதியில் அளவில் குறைவாக இருக்கலாம்.
- **பூரிதம்** : இரு சந்திகளும் முன்னோக்கு மின்சார்புடையதாக இருக்கும்பட்சத்தில் ஒரு BJT பூரிதப் பயன்முறையில் இயங்குகிறது. மேலும் அது உமிழ்ப்பானிலிருந்து சேகரிப்பானுக்கு அதிக மின்னோட்டக் கடத்தலுக்கு வழிவகை செய்கிறது. இந்தப் பயன்முறை ஒரு தர்க்கரீதியான "இயக்க" அல்லது மூடிய ஸ்விட்ச்சைக் குறிக்கிறது.
- **வெட்டு** : வெட்டு நிலையில் மின் சார்பு நிலைகள் பூரித நிலைக்கு எதிராக உள்ளன (இரு சந்திகளும் எதிர் மின்சார்புடையவை). சிறிதளவு மின்னோட்டப் பாய்வு உள்ளது. அது தர்க்க ரீதியான "அணைத்தல்" அல்ல்து திறந்த ஸ்விட்ச்சைக் குறிக்கிறது.
- **இறக்க முறிவு பகுதி**
இந்தப் பகுதிகள் போதிய அளவு அதிக மின்னழுத்தத்திற்கு ஏற்ப நன்கு வரையறுக்கப்பட்டவை. அவை ஓரளவு சிறிய (சில நூறு மில்லிவோல்ட்டுகளுக்கும் குறைவான) மின் சார்புகளுக்கு ஒன்றுடன் ஒன்று பொருந்துகின்றன. எடுத்துக்காட்டாக டிஜிட்டல் லாஜிக்கில் கீழிறக்கு ஸ்விட்ச்சாகப் பயன்படுத்தப்படும் ஒரு NPN BJT இன் வழக்கமான நிலத்தொடுதொடுத்த-உமிழ்ப்பான் உள்ளமைப்பில், "அணைக்கப்பட்ட" நிலையானது எப்போதுமே எதிர்-மின் சார்புடைய சந்தியுடன் தொடர்புடையதாகாது. ஏனெனில் அடிவாய் மின்னழுத்தமானது எப்போதுமே நில இணைப்பினை விடக் குறைவாவதில்லை. இருப்பினும் முன்னோக்கு மின் சார்பானது பூச்சியத்திற்கும் மிகவும் நெருங்கிய அளவாகவே உள்ளது. அதாவது மின்னோட்டம் பாய்வதில்லை இதனால் முன்னோக்கு செயல் பகுதியின் இந்த முனையை வெட்டுப் பகுதி எனக் கருதலாம்.
# இருமுனை சந்தி திரிதடையம்

## செயல்பாட்டுப் பகுதிகள்

### மின்சுற்றுகளில் செயல்-பயன்முறை NPN டிரான்சிஸ்டர்கள்

எதிரிலுள்ள விளக்கப் படமானது இரண்டு மின்னழுத்த மூலங்களுடன் இணைக்கப்பட்டுள்ள ஒரு NPN டிரான்சிஸ்டரின் திட்ட விளக்கமாகும். டிரான்சிஸ்டர் C இலிருந்து E க்கு போதிய அளவு மின்னோட்டத்தைக் கடத்த வைக்க (1 mA இன் மடங்கில்), <math>V_{\text{BE}}</math> மதிப்பானது குறைந்தபட்ச மதிப்பை விட அதிகமாக இருக்க வேண்டும். இது சில நேரங்களில் **உள் முறிவு (கட்-இன்) மின்னழுத்தம்** என அழைக்கப்படுகிறது. உள் முறிவு மின்னழுத்தமானது வழக்கமாக சிலிக்கான் BJTகளுக்கு அறை வெப்பநிலையில் சுமார் 600 mV என உள்ளது. ஆனால் டிரான்சிஸ்டரின் வகை மற்றும் அதன் மின் சார்பைப் பொறுத்து வேறுபடலாம். இந்த செலுத்தப்படும் மின்னழுத்தத்தினால் கீழுள்ள P-N சந்தி 'இயக்க நிலைக்கு' மாறுகிறது. இதனால் உமிழ்ப்பானிலிருந்து அடிவாய்க்கு எலக்ட்ரான்கள் பாய்கின்றன. செயல் பயன்முறையில் அடிவாய் மற்றும் சேகரிப்பான் ஆகியவற்றுக்கிடையே நிலவும் மின் புலமானது (<math>V_{\text{CE}}</math> இனால் உருவாக்கப்படுவது) இந்த எலக்ட்ரான்களில் பெரும்பாலானவை சேகரிப்பானிலுள்ள மேலே உள்ள P-N சந்தியைக் கடக்கக் காரணமாகின்றன. அவை கடந்து சேகரிப்பான் மின்னோட்டத்தை உருவாக்குகின்றன<math>I_{\text{C}}</math>. மீதமுள்ள எலக்ட்ரான்கள் அடிவாயிலுள்ள பெரும்பான்மை கேரியர்களான துளைகளுடன் மீண்டும் சேர்கின்றன. இதனால் அடிவாய் இணைப்பின் வழியே மின்னோட்டம் உருவாகிறது. இது <math>I_{\text{B}}</math> என்னும் அடிவாய் மின்னோட்டத்தை உருவாக்குகிறது. படத்தில் காண்பிக்கப்பட்டது போல, <math>I_{\text{E}}</math> என்ற உமிழ்ப்பான் மின்னோட்டமானது, மொத்த டிரான்சிஸ்டர் மின்னோட்டமாகும். அது பிற மின்முனை மின்னோட்டங்களின் கூடுதலாகும் (அதாவது <math>I_{\text{E}} = I_{\text{B}} + I_{\text{C}}\,</math>).  
படத்தில் மின்னோட்டத்தைக் குறிக்கும் அம்புகள் மரபு மின்னோட்டத்தின்&nbsp;திசையினைக் குறிக்கின்றன – எலக்ட்ரான்கள் பாயும் திசையானது அம்புகளின் திசைக்கு எதிர்த்திசையாகும். ஏனெனில் எலக்ட்ரான்கள் எதிர் மின்சுமை கொண்டுள்ளன. செயல் பயன்முறையில் சேகரிப்பான் மின்னோட்டத்திற்கும் அடிவாய் மின்னோட்டத்திற்கும் உள்ள விகிதம் *DC மின்னோட்ட ஈட்டம்* என அழைக்கப்படுகிறது. இந்த ஈட்டம் வழக்கமாக 100 அல்லது அதற்கும் அதிகமாக உள்ளது. ஆனால் உயர் மின்சுற்று டிசைன்கள் துல்லியமான மதிப்பைச் சார்ந்தவை அல்ல (எடுத்துக்காட்டுக்கு ஆப்-ஆம்ப் என்பதைக் காண்க). DC சமிக்ஞைகளுக்கான இந்த ஈட்டத்தின் மதிப்பு <math>h_{\text{FE}}</math> எனப்படுகிறது, AC சமிக்ஞைகளுக்கான இந்த மதிப்பு <math>h_{\text{fe}}</math> என்று குறிக்கப்படுகிறது. இருப்பினும் குறிப்பிட்ட அதிர்வெண் வரம்பு இல்லாதபட்சத்தில் <math>\beta</math> குறியீடு பயன்படுத்தப்படுகிறது.  
உமிழ்ப்பான் மின்னோட்டமானது <math>V_{\text{BE}}</math> உடன் அடுக்குத்தொடர் ரீதியாக தொடர்புடையது என்பது கவனத்தில் கொள்ளத்தக்கதாகும். அறை வெப்பநிலையில் <math>V_{\text{BE}}</math> தோராயமாக 60 mV அதிகரிக்கும் போது உமிழ்ப்பான் மின்னோட்டமானது 10 என்ற காரணியளவுக்கு அதிகரிக்கிறது. அடிவாய் மின்னோட்டமானது தோராயமாக சேகரிப்பான் மற்றும் உமிழ்ப்பான் மின்னோட்டங்களுக்கு நேர்த்தகவிலிருப்பதால் அவை இதேபோல் மாறுகின்றன.